Belasting | Solidariteit Blog
Sleutelwoord Argief vir 'belasting'
Laer belasting sal vermyding verlaag
Gepubliseer deur Paul Joubert op 15 Mei 2013 in Ekonomie.	0 Kommentare
Minister Pravin Gordhan het vandeesweek sy kommer daaroor uitgespreek dat talle maatskappye hul hoofkantore verskuif ter wille daarvan dat hulle minder belasting aan die Suid-Afrikaanse owerhede kan betaal, ten spyte daarvan dat baie van hul bedrywighede in Suid-Afrika plaasvind. Gordhan het gewaarsku dat die negatiewe boodskappe oor Suid-Afrika wat deur “opposisiepartye, analiste en die media” uitgestuur word, hierdie tendens van belastingvermyding versterk. Lees verder ‘Laer belasting sal vermyding verlaag’
Koolstofbelasting – mag mense nie self kies nie?
Gepubliseer deur Paul Joubert op 9 Mei 2013 in Ekonomie.	4 Kommentare
'n Optog teen koolstofbelasting in Australië
Die Nasionale Tesourie het op 2 Mei ŉ nuwe besprekingsdokument oor beoogde ‘koolstofbelasting’ wat in 2015 in werking sal tree, bekendgestel. Luidens die besprekingsdokument is die oogmerk van die koolstofbelasting om mense se toekomstige gedrag te beïnvloed en nie om meer geld vir die staatskas te in nie.
So ŉ stelling behoort ŉ mens onmiddellik snuf in die neus te gee. Dit is ietwat ongeloofwaardig vir ŉ belastinggaarder om te sê dat hy nie regtig belasting wil insamel nie… Tweedens behoort belasting neutraal te wees in die sin dat dit nie mense se keuses van wat om te verbruik, waarin om te belê, waar om te woon, hoe om te handel, ensovoorts, affekteer nie.
Lees verder ‘Koolstofbelasting – mag mense nie self kies nie?’
Tydrowing ook belasting
Gepubliseer deur Paul Joubert op 1 Augustus 2012 in Ekonomie.	0 Kommentare
Die belastingseisoen is aan die gang en die inkomstebelastingbetalers van Suid-Afrika kry al hul dokumente agtermekaar om aan die Suid-Afrikaanse Inkomstediens (SAID) se vereistes te voldoen, in die hoop dat hulle dalk ’n paar rand se terugbetaling kan kry of in die vrees dat hulle ’n hele paar rand se boete kan kry as hul sake nie in orde is nie.
Hoewel die koms van e-filing die indiening van ’n belastingopgawe vir die meeste mense baie vergemaklik het, beroof die belastingproses mense steeds van hul tyd. Lees verder ‘Tydrowing ook belasting’
Tolgeldverligting en hoër brandstofheffing
Gepubliseer deur Paul Joubert op 7 Maart 2012 in Ekonomie.	2 Kommentare
In sy jongste begrotingstoespraak het minister Pravin Gordhan aangekondig dat R5,75 miljard uit die staatskas aan Sanral oorgedra gaan word, sodat die Gautengse tolgelde teen ŉ laer vlak ingestel kan word as wat aanvanklik beplan is. In dieselfde toespraak het hy egter ook aangekondig dat die algemene heffing op brandstof (met die heffing vir die Padongelukkefonds uitgesluit) in 2012 met 20c per liter sal styg. Hierdie ekstra 20c per liter geld vir beide petrol en diesel.
Hierdie syfers op sigself is nie baie betekenisvol nie – na afloop van ŉ bietjie ontleding kan meer betekenis daaraan gegee word. Lees verder ‘Tolgeldverligting en hoër brandstofheffing’
93 navrae. 0.3290 sekondes.	RSSNewsletterTwitterFacebookFlickrYouTubeSocial Slider